Labari a hotuna: Me ya faru a Afirka ne a wannan mako? - BBC Hausa
Labari a hotuna: Me ya faru a Afirka ne a wannan mako?
http://www.bbc.com/hausa/labarai-39821236
Wasu zababbun hotuna abubuwan da suka faru a sassan Afirka a makon nan. Hakkin mallakar hoto
An yi fareti a filin wasannin gargajiya da ke kudu maso gabashin birnin Bonoua a kasar Côte d'Ivoire a ranar lahadi, don nuna al'adun kabilar Aboure.
Kabilar Aboure na gudanar da bikin nuna al'adunsu na shekara-shekara, inda suke yin raye-raye, da kuma gasar girke-girke.
Taro ne da ke bai wa wasu damar yin abun tsoro da na ban mamaki don su jawo hankalin masu kallo.
A ranar lahadi ne, wadannan yara suka gudanar da gasar rawa a Goma, babban birnin da ke fuskantar rikici a gabashin jamhuriyar kasar Congo...
Wannan ne karo na farko da aka gudanar da gasar rawa a Goma, kuma an yi haka ne don ba wa matasan garin kwarin gwiwa, kuma rawar ta nishadantar da su wajen mantawa da rikicin da suke fama da shi.
A ranar laraba ne wadannan matasa ke gudanar da ayyukan waraka a wani sansanin 'yan gudun hijira wato "Maban County" a Sudan ta kudu don warkewa daga raunin da suka ji sakamakon rikicin kasar.
A ranar lahadi ne, a babban birnin Juba, wani ma'abocin kwallon kafa ya rataya wani kyalle mai launin tutar kasar, inda yake murnar nasarar da Sudan ta kudu ta samu a kan Somaliya da ci 2-0, wanda hakan ya ba ta damar shiga gasar cikin kofin zakarun Afirka na shekarar 2018.
'Yan kabilar Acholi na gudanar da rawa a arewacin garin Gulu, wanda yake makwabtaka da kasar Uganda.
Jarumin fina-finan Amurka Forest Whitaker ne ya bakunci bikin, wanda ya kai ziyara yankin don ya fadada ayyukansa na ci gaban matasa da kawo zaman lafiya tsakaninsu.
A ranar Asabar ne mawakiyar Najeriya Asa, ta yi waka a wurin wani shagali a birnin Lagos da ke kasara, wasu daga cikin magoya bayanta suna kiranta da "'yar baiwa" saboda iya wakarta.
Yanayi ya sauya a wani gangami da aka yi na ranar ma'aikata a jihar Lagos a ranar Litinin, inda ma'aikata suka zayyano matsalolin da ake fuskanta a Najeriya.
A ranar Juma'a ne shugaban kasar Zimbabwe Robert Mugabe ya bakunci takwaransa Hage Geingob shugaban kasar Namibiya a filin baje-koli da ke birnin Bulawayo. A wannan makon ne Mista Mugabe ya yi wani ikirari da ya jawo cece-kuce, inda ya ce Zimbabwe ce kasar da ta fi kowacce ci gaba bayan Afirka ta Kudu a nahiyar.
An babbake kan tinkiya a mahautar da ke makwabtaka da babban birnin Afirka ta kudu wato " Cape Town". A Afirka ta kudu ana kallon babbakakken kan a matsayin abin farin-ciki wasu kuma suna masa kallon abinci mai tsada.
A ranar Lahadi ne, wani tsuntsu ya tashi zuwa birnin Cape Town daidai faduwar rana. Asalinsa ana samunsa a yammacin Saharar Afirka, da kudu maso gabashin Iraki, da kuma kasar Masar inda ake daukar sa a wata alama ta wanda ya fara kirkiro rubutu.
Hotuna da AFP da EPA da Getty Images and Reuters